**Elämänkatsomustieto**

**6. luokka**

|  |
| --- |
| **Tavoitteet** |
| * edistää oppilaan kykyä oivaltaa asioiden välisiä suhteita ja kehittää ajatteluaan * ohjata oppilasta tunnistamaan ja arvioimaan väitteitä ja niiden perusteluita * ohjata oppilasta suunnittelemaan ja arvioimaan omaa katsomuksellista oppimistaan * rohkaista oppilasta ilmaisemaan katsomustaan ja kuuntelemaan muiden katsomuksellisia kannanottoja * luoda edellytyksiä oppilaan eettisen ajattelun taitojen ja kulttuurisen osaamisen kehittymiselle * kannustaa oppilasta soveltamaan eettisiä periaatteita arjen tilanteisiin * ohjata oppilas tuntemaan YK.n yleismaailmalliseen ihmisoikeuksien julistukseen perustuvaa ihmisoikeusetiikkaa, erityisesti lapsen oikeuksia * ohjata oppilas tutustumaan suomalaiseen, eurooppalaiseen ja maailman kulttuuriperintöön sekä hahmottamaan kulttuurista moninaisuutta ilmiönä * ohjata oppilasta kantamaan vastuuta itsestä, toisista ihmisistä ja luonnosta sekä rohkaista oppilasta toimimaan aloitteellisesti ja vastuullisesti omassa ympäristössään |

|  |  |  |
| --- | --- | --- |
| **Oppisisällöt** | | |
| **Osa-alue** | **Sisältö** | **Laaja-alainen osaaminen** |
| **Kasvaminen hyvään elämään S1** | Perehdytään arvon ja normin käsitteeseen.  (Itseisarvo, välinearvo) | L1, L4 |
| **Erilaisia elämäntapoja S2** | Perehdytään suomalaiseen, eurooppalaiseen ja maailman kulttuuriperintöön ja sen arvokkuuteen.  (UNESCO:n maailmanperintölista)  Harjoitellaan oman näkemyksen erittelyä ja perustelemista suhteessa eri kulttuureihin ja katsomuksiin. | L2, L7  L1, L2,L7 |
| **Yhteiselämän perusteita S3** | Harjoitellaan tekojen eettistä arviointia niiden kontekstin, tarkoitusten ja seurausten näkökulmista.  (esim.velvollisuusetiikka, seurausetiikka) | L1, L2, L7 |
| **Luonto ja kestävä tulevaisuus S4** | Perehdytään erilaisiin aikakäsityksiin ja tapoihin selittää maailmaa sekä pohditaan niiden vaikutusta ihmisten elämään sekä perehdytään erilaisiin tietokäsityksiin.  (Ajattelen olen siis olemassa)  Tutkitaan luonnon ja ihmisen tulevaisuutta sekä kestävää kehitystä. | L1,L2, L4, L5,  L1, L3, L7 |

|  |
| --- |
| **Arviointi** |
| **Hyvä osaaminen (8)**   * Oppilas osaa selittää muutamia keskeisiä etiikan käsitteitä ja jäsentää niiden avulla joitakin elämässä kohtaamiaan eettisiä tilanteita * Oppilas osaa löytää keskustelusta väitteitä ja niiden perusteluja sekä pohtia perusteluiden asiaankuuluvuutta * Oppilas osaa tunnistaa virhepäättelyä ja korjata sen pohjalta omaa ajatteluaan * Oppilas osaa kuvata, mitä tarkoittaa itsestä, toisista ja luonnosta vastuun ottaminen sekä kertoa, mitä se tarkoittaa omassa toiminnassa * Oppilas osaa nimetä ja selittää joitakin kulttuuriin liittyviä ilmiöitä suomalaisesta, eurooppalaisesta ja maailman kulttuuriperinnöstä. Oppilas osaa antaa esimerkkejä yhteisön tai yhteiskunnan kulttuurisesta moninaisuudesta * Oppilas osaa nimetä joitakin katsomusten ja kulttuurien tärkeimpiä piirteitä * Oppilas osaa asettaa opiskeluun liittyviä tavoitteita, pyrkii toimimaan tavoitteiden suunnassa ja arvioi niiden toteutumista sekä yksin että ryhmässä. * Oppilas ilmaisee omaa katsomuksellista ajatteluaan rakentavasti ja osaa kuunnella toisten näkemyksiä ja kannanottoja * Oppilas tietää YK:n yleismaailmallisen julistuksen keskeisen sisällön ja osaa kertoa esimerkkejä lapsen oikeuksista * Oppilas osaa etsiä ja kuvata joitakin vastuullisen vaikuttamisen keinoja |